Krone 5 gerat vir Pretoria én Kaapstad | SA-Radio.com
Die Krone-konsep is uiters gewild, tog baie eenvoudig: die grootste plaaslike en internasionale ranglys treffers van toeka tot nou, die gewildste kunstenaars in Suid-Afrika en 'n gehoor wat in karaoke styl oorgehaal is vir 'n lekker saamsing jol.
Al die treffers word saamgestring in energiebelaaide, slim verwerkte keurspelle met woorde wat op die grootskerm vertoon word – 'n ideale geleentheid vir enige iemand, van die toekomstige Top 20 nommer een tot diegene wat liefs hulself by stort-concertos moet bepaal, om lekker saam te sing totdat hul stemme nie meer kan nie!